โครงการก่อสร้างของบริษัท CPN
โครงการดังกล่าว ใช้รถบรรทุกพ่วงลากจูงขนาดใหญ่ วิ่งเข้าถมดินเป็นเวลาหลายเดือน โดยถนนอุทยานระบุ ห้ามรถประเภทนี้วิ่งเข้าถนน โดยมีการปักป้ายบังคับจราจรกำกับไว้ และยังฝ่าฝืนจอดริมถนน เพื่อรอการเข้าถมดิน ฝ่าฝืนป้ายบังคับจราจรห้ามจอดฯ

ประการสำคัญต่อมา คือปัญหาดินตกล่น ฝุ่นคลุ้งทั้วบริเวณ

ผู้ประกอบยังคงกระทำอย่างต่อเนื่อง ส่งผลให้เกิดปัญหา
1. ถนนชำรุดเสียหาย จากการบรรทุกหนัก และการเข้าพื้นที่ของรถผิดประเภท
2. ดินตกหล่น ฝุ่นละอองคละคลุ้ง ปัญหาPM2.5 กรณีฝนตก ถนนลื่น เป็นอันตรายต่อชีวิตและทรัพย์สินของผู้ใช้ทาง

พื้นที่ปัญหาห่างจากสำนักงานเขต และสถานีตำรวจประมาณ2.3km. หวังว่าคงจะไม่พ้นหูพ้นตาเจ้าหน้าที่ โดยเฉพาะโครงการก่อสร้างขนาดใหญ่ลักษณะนี้

ต้องการให้สำนักงานเขตตรวจสอบการขออนุญาตถ่มดิน ถูกต้องหรือไม่
ขอให้ดำเนินการอย่างตรงไปตรงมา บนหลักการความถูกต้อง
ในส่วนของหลักฐาน สำนักงานเขตสามารถเปิดกล้องcctv ถนนอุทยาน ก็จะทราบว่าเหตุเกิดขึ้นที่กรรมกี่วาระ

ข้าพเจ้าเป็นราษฎรที่อาศัยอยู่ในพื้นที่ถนนอุทยาน ครั้นอดีตเกือบ10ปีที่แล้ว เคยปลูกบ้าน ด้วยความรู้เท่าไม่ถึงการณ์ จึงโดยสำนักงานเขต ทั้งฝ่ายโยธา และเทศกิจ ปรับ ทั้งในส่วนของรถบรรทุกที่วิ่งผิดประเภท อาจส่งผลทำให้ถนนชำรุดเสียหาย ดินตกหล่น และการถมที่ 250 ตารางวา(เกิน100ตร.ว.) ฯลฯ เป็นจำนวนเงินเยอะพอสมควร แต่ก็เป็นที่เข้าใจได้ตามกฎหมาย

หวังว่าทุกส่วนที่เกี่ยวข้อง จะเร่งดำเนินการอย่างเร่งด่วน เพื่อแก้ไขปัญหา ให้เกิดความถูกต้องต่อประเทศและราษฎรต่อไป